**Ministru kabineta rīkojuma projekta "Par projektu ideju finansējuma apjomu un sasniedzamajiem iznākuma rādītājiem 4.2.2.specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" ceturtās projektu iesniegumu atlases kārtas "Energoefektivitātes paaugstināšana pašvaldību ēkās" ietvaros" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekta "*Par projektu ideju finansējuma apjomu un sasniedzamajiem iznākuma rādītājiem 4.2.2.specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" ceturtās projektu iesniegumu atlases kārtas "Energoefektivitātes paaugstināšana pašvaldību ēkās" ietvaros"* (turpmāk – rīkojuma projekts) mērķis ir noteikt darbības programmas *"Izaugsme un nodarbinātība*" 4.2.2. specifiskā atbalsta mērķa "*Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās*" (turpmāk – 4.2.2. SAM) projektu iesniegumu ceturtās atlases kārtas "*Energoefektivitātes paaugstināšana pašvaldību ēkās"* (turpmāk – projektu iesniegumu ceturtā atlases kārta) ietvaros īstenojamo projektu ideju sarakstu, to īstenošanai plānoto Eiropas Reģionālās attīstības fonda (turpmāk – ERAF) finansējumu un sasniedzamās minmālās iznākuma rādītāju vērtības.  Rīkojuma projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts izstrādāts, pamatojoties uz:   * Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20.panta 13.punktu; * Ministru kabineta 2020. gada 19. maija sēdes protokola Nr.34 33.§ "*Informatīvais ziņojums "Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai"*" (turpmāk – protokols) 3. un 4. punktu. * MK 2016. gada 8. marta noteikumos Nr.152 “*Darbības programmas „Izaugsme un nodarbinātība” 4.2.2.specifiskā atbalsta mērķa „Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” īstenošanas noteikumi*” (turpmāk – MK noteikumi Nr.152) iekļautajiem nosacījumiem par projektu iesniegumu ceturtās atlases kārtas rīkošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši MK noteikumu Nr.152 15.4. apakšpunktā noteiktajam, 4.2.2. SAM ietvaros nacionālas un reģionālas nozīmes attīstības centru grupaspašvaldībām ir pieejams ERAF finansējums pašvaldību ēku energoefektivitātes paaugstināšanai, t.sk. atjaunojamos energoresursus izmantojošu siltumenerģiju ražojošu iekārtu iegādei un uzstādīšanai 5 003 379 *euro* apmērā.  4.2.2. SAM projektu iesniegumu ceturtās atlases kārtas īstenošana notiek šādā kārtībā:   1. pašvaldības izstrādā vai aktualizē un apstiprina pašvaldības attīstības programmas daļu – investīciju plānu, iekļaujot tajā prioritārās pašvaldību ēku energoefektivitātes paaugstināšanas projektu idejas; 2. Vides aizsardzības un reģionālās attīstības ministrija (turpmāk – VARAM) organizē projekta ideju konceptu priekšatlasi ierobežota projektu konkursa formā, 30 nacionālas un reģionālas nozīmes attīstības centru pašvaldībām nosūtot uzaicinājumu iesniegt projektu ideju konceptus un identificējot projektu idejas, kuru ietvaros paredzēts sasniegt MK noteikumu Nr.152 10.1. apakšpunktā noteiktās iznākuma rādītāju vērtības, ņemot vērā projektu iesniegumu atlases ceturtajā kārtā pieejamo kopējo ERAF finansējumu, kā arī nosakot projektu ideju efektivitāti attiecībā pret ieguldāmo ERAF finansējumu; 3. VARAM izveidotā Reģionālās attīstības koordinācijas padome (turpmāk – RAKP) izskata un saskaņo VARAM sagatavoto projektu ideju sarakstu un saskaņā ar Ministru kabineta 2015. gada 27.oktobra noteikumu Nr. 614 “*Reģionālās attīstības atbalsta pasākumu īstenošanas, novērtēšanas un finansēšanas kārtība*” 6.6.apakšpunktu pieņem lēmumu par projektu ideju konceptu priekšatlases rezultātā atbalstāmajiem projektu ideju konceptiem, to ERAF finansējuma apjomu un sasniedzamajiem iznākuma rādītājiem; 4. pamatojoties uz RAKP lēmumu, VARAM sagatavo MK rīkojuma projektu lēmuma pieņemšanai par ERAF finansējuma apjomu un sasniedzamajiem iznākuma rādītājiem, ko iesniedz apstiprināšanai MK. RAKP lēmums tika pieņemts 2020. gada 21 .septembrī; 5. pēc MK rīkojuma projekta apstiprināšanas Centrālā finanšu un līgumu aģentūra (turpmāk – CFLA) izstrādā un apstiprina atlases nolikumu un uzaicina pašvaldības sagatavot un iesniegt projektu iesniegumus ierobežotas projektu iesniegumu atlases ietvaros.   MK rīkojuma projekts nosaka 4.2.2. SAM projektu iesniegumu ceturtās atlases kārtas finansējuma apjomu un sasniedzamos iznākuma rādītājus (MK rīkojuma projekta pielikums) katram nacionālas vai reģionālas nozīmes attīstībascentru pašvaldību projektam, kurš atbalstīts projektu ideju priekšatlasē un saskaņots RAKP, atbilstoši projektu iesniegumu ceturtajā atlases kārtā kopējam pieejamajam ERAF finansējumam, dodot tiesības ierobežotā projektu iesniegumu atlasē piedalīties 5 pilsētu pašvaldībām un 8 novadu pašvaldībām ar 13 projektu idejām, kam kopā paredzēti 3 689 042 *euro*, kas ir mazāks par projektu iesniegumu ceturtajai atlases kārtai plānoto un ar MK 2020. gada 28. jūlija noteikumiem Nr.484[[1]](#footnote-1) paredzēto ERAF finansējumu (5 003 379 *euro)*. Ņemot vērā projektu atlases pamatojumu, kas saistīts ar Covid-19 seku novēršanu, projektu īstenošanu nepieciešams uzsākt iespējami drīz. Kā viens no projektu ideju konceptu priekšatlases atbilstības kritērijiem tika noteikta augsta gatavības pakāpe, t.i., projektā plānotajām būvniecības darbībām ir izstrādāts tehniskais projekts[[2]](#footnote-2). Tā kā saskaņā ar projektu iesniegumu ceturtās atlases kārtas īstenošanas nosacījumiem katra pašvaldība priekšatlasē izvērtēšanai varēja iesniegt vienu projekta ideju, tad kombinācijā ar prasību pēc augstas projekta gatavības pakāpes kopējais priekšatlasi izturējušo projekta ideju skaits nenosedz visu šai atlases kārtai paredzēto finansējumu. Atlikumu 1 314 338 *euro* apmērā plānots novirzīt turpmākiem ieguldījumiem pašvaldību ēku energoefektivitātes paaugstināšanai 4.2.2. SAM ietvaros.  Rīkojuma projektā iekļauto projektu ideju ietvaros paredzēto investīciju īstenošanas rezultātā plānots sasniegt šādus iznākuma rādītājus:   1. Primārās enerģijas gada patēriņa samazinājums sabiedriskajās ēkās – vismaz 2 193 241 kWh/gadā; 2. Siltumnīcefekta gāzu samazinājums gadā – vismaz 502,854 t CO2 ekvivalenta; 3. No atjaunojamiem energoresursiem saražotā papildjauda – vismaz 0,037 MW.   MK rīkojuma projekta pielikumā norādītie projektu ideju koncepti ir sagatavojami projektu iesniegumu formā atbilstoši 4.2.2. SAM projektu iesniegumu ceturtās atlases kārtas nolikuma nosacījumiem un pēc CFLA uzaicinājuma iesniedzami vērtēšanai.  Ja kāds no projektu iesniegumiem, kas izstrādāts uz MK rīkojuma projekta pielikumā norādītās projekta idejas pamata, nekvalificēsies atbalstam atbilstoši 4.2.2. SAM projektu iesniegumu vērtēšanas kritērijiem, tiks pieņemts CFLA lēmums par projekta iesnieguma noraidīšanu[[3]](#footnote-3). Šādā gadījumā atkārtotu projekta iesnieguma iesniegšanu neveic. Projekta iesniegums nekvalificējas atbalstam atbilstoši 4.2.2. SAM projektu iesniegumu vērtēšanas kritērijiem arī tad, ja iesniegtajā projekta iesniegumā norādītie iznākuma rādītāji ir mazāki nekā attiecīgajai projekta idejai MK rīkojuma projekta pielikumā norādītie iznākuma rādītāji. |
| 3. | Projekta izstrādē iesaistītās institūcijas un publikas personas kapitālsabiedrības | VARAM |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 4.2.2.SAM projektu iesniegumu ceturtās atlases kārtas mērķa grupa ir nacionālas un reģionālas nozīmes attīstības centru pašvaldības (30 pašvaldības), kā arī šo pašvaldību iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projektam ir pozitīva ietekme uz tautsaimniecību, jo tiek veicināta enerģijas patēriņa samazināšana, siltumnīcefekta gāzu samazināšana un pāreja uz atjaunojamajiem energoresursiem.  Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne Eiropas Savienības fondu vadībā iesaistītajām institūcijām. Projekta attiecināmajās izmaksās ir iekļaujamas projekta vadības personāla atlīdzības un projekta pamatojošās dokumentācijas sagatavošanas izmaksas, tādejādi samazinot izmaksu slogu uz projekta iesniedzēja budžetu. Eiropas Savienības fondu vadībā iesaistītajām institūcijām MK rīkojuma projekta tiesiskais regulējums nemaina tiesības un pienākumus, kā arī veicamās darbības.  Iesniegto projektu iesniegumu pieņemšanu un vērtēšanu nodrošinās CFLA kā sadarbības iestāde. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM un CFLA. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. Rīkojuma projektam nav ietekmes uz pārvaldes funkcijām, institucionālo struktūru un institūciju cilvēkresursiem. |
| 3. | Cita informācija | Nav |

Vides aizsardzības un reģionālās attīstības ministrs J. Pūce

Raubiškis; 66016717

[kaspars.raubiskis@varam.gov.lv](mailto:kaspars.raubiskis@varam.gov.lv)

1. Rīgā 2020. gada 28. jūlija Ministru kabineta noteikumi Nr. 484 "*Grozījumi Ministru kabineta 2016. gada 8. marta noteikumos Nr. 152 "Darbības programmas "Izaugsme un nodarbinātība" 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" īstenošanas noteikumi"*" [↑](#footnote-ref-1)
2. Visām projekta ietvaros plānotajām būvniecības darbībām ir izstrādāts tehniskais projekts: ir veikta būvvaldes atzīme par projektēšanas nosacījumu izpildi būvatļaujā vai apliecinājuma kartē, vai paskaidrojuma rakstā, vai ir iesniegta būvvaldes izziņa, kas liecina, ka būvdarbiem būvatļauja, paskaidrojuma raksts vai apliecinājuma karte nav nepieciešama. [↑](#footnote-ref-2)
3. Saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 26.panta piekto daļu projekta iesniegumu ierobežotā projektu iesniegumu atlasē noraida, ja projekta iesniedzējs neizpilda Centrālās finanšu un līgumu aģentūras atkārtotajā lēmumā noteiktos nosacījumus. [↑](#footnote-ref-3)